বিসিবি কর্তৃক আয়োজিত ঝিনাইদহ স্টেডিয়াম মাঠে অনুষ্ঠিত অনুর্ধ ১৪ ক্রিকেট টুর্নামেন্টে মেহেরপুর জেলাদল খুলনা বিভাগীয় পর্যায়ে খেলার যোগ্যতা অর্জন করেছে। ঝিনাইদহ মাঠে অনুষ্ঠিত জোন পর্যায়ের খেলায় মেহেরপুর জেলা কুষ্টিয়া জেলাকে ২ উইকেটে এবং চুয়াডাঙ্গা জেলাকে ৫ উইকেটে পরাজিত করে। প্রথম খেলায় প্রথমে ব্যাট করতে নেমে কুষ্টিয়া ৩২ ওভারে ১৪৪ রান করে সবাই আ্উট হয়ে যায়। মেহেরপুরের পক্ষে বোরহান ৫ উইকেট লাভ করে। জবাবে খেলতে নেমে মেহেরপুর ৮ উইকেট হারিয়ে জয়ের লক্ষে পৌছে যায়। মেহেরপুরের পক্ষে রাজু সর্বোচ্চ ৪০ রান করেন। একই মাঠে অনুষ্ঠিত চুয়াডাঙ্গা জেলার করা ১৫৪ রানের জবাবে মেহেরপুর ৫ উইকেট হারিয়ে জয় নিশ্চিত করেন। মেহেরপুরের পক্ষে রাহুল ৫৩ ও ওয়ালিদ ৩৫ রান করে। আজ বৃহস্পতিবার জোন পর্যায়ের শেষ খেলায় মেহেরপুর নড়াইল জেলার সাথে মোকাবেলা করবে।